C 324/13

Συνοπτική παρουσίαση της γνωμοδότησης του Ευρωπαίου Επόπτη Προστασίας Δεδομένων σχετικά με την πρόταση για την τροποποίηση της οδηγίας (ΕΕ) 2017/1132 όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου

(Το πλήρες κείμενο της παρούσας γνωμοδότησης είναι διαθέσιμο στην αγγλική, γαλλική και γερμανική γλώσσα στον δικτυακό τόπο του ΕΕΠΔ www.edps.europa.eu)

(2018/C 324/06)

Η γνωμοδότηση εκδίδεται σε συνέχεια διαβούλευσης της Ευρωπαϊκής Επιτροπής, καθώς επίσης κατόπιν ειδικού αιτήματος του Ευρωπαϊκού Κοινοβουλίου.

Η πρόταση οδηγίας για την τροποποίηση της οδηγίας (EE) 2017/1132 όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου έχει στόχο να συμπληρώσει το τρέχον πλαίσιο της ΕΕ αντιμετωπίζοντας την έλλειψη κανόνων όσον αφορά την ηλεκτρονική καταχώριση εταιρειών, την υποβολή στοιχείων και τη δημοσίευση των καταχωρισμένων στοιχείων για εταιρείες και υποκαταστήματα σε ηλεκτρονική μορφή, ή την απόκλιση αυτών των κανόνων μεταξύ των κρατών μελών. Επιπροσθέτως, στόχος της είναι αφενός να διασφαλιστεί ότι τα κράτη μέλη δίνουν τη δυνατότητα στις εταιρείες να επωφεληθούν από τη χρήση της ηλεκτρονικής ταυτοποίησης και αφετέρου να δοθεί η δυνατότητα ανταλλαγής πρόσθετων δεδομένων μεταξύ των εθνικών μητρώων επιχειρήσεων όσον αφορά τον αποκλεισμό διευθυντών από την ανάληψη καθηκόντων. Διασφαλίζει επίσης τη δωρεάν πρόσβαση σε έναν κατάλογο εγγράφων και πληροφοριών σε όλα τα κράτη μέλη και θεσπίζει την αρχή «μόνον άπαξ» στον τομέα του εταιρικού δικαίου, ούτως ώστε οι εταιρείες να μην υποχρεούνται να παρέχουν δύο φορές τις ίδιες πληροφορίες σε διαφορετικές αρχές. Τέλος, προβλέπεται η δυνατότητα της Επιτροπής να δημιουργήσει προαιρετικό σημείο πρόσβασης των θεσμικών οργάνων της ΕΕ στην πλατφόρμα.

Ο ΕΕΠΔ επικροτεί την πρόταση και συμμερίζεται την άποψη της Επιτροπής ότι η χρήση ψηφιακών εργαλείων μπορεί να αμβλύνει τις ανισότητες στις ευκαιρίες που παρέχονται για τις εταιρείες, υπενθυμίζοντας ωστόσο την ανάγκη να ληφθεί υπόψη το γεγονός ότι η αυξημένη πρόσβαση στα δεδομένα προσωπικού χαρακτήρα πρέπει να συνοδεύεται από αποτελεσματικά μέτρα που θα αποτρέπουν την παράνομη ή αθέμιτη επεξεργασία αυτών των δεδομένων. Για τον λόγο αυτόν, η γνωμοδότηση εστιάζεται σε συγκεκριμένες συστάσεις με δύο στόχους: να διασφαλιστεί η ασφάλεια δικαίου και να αυξηθεί η ευαισθητοποίηση όσον αφορά τους κινδύνους που εγκυμονεί η προσβασιμότητα των δεδομένων προσωπικού χαρακτήρα, τα οποία θα καταστούν ευρέως διαθέσιμα στο διαδίκτυο σε ψηφιακή μορφή και σε πολλές γλώσσες μέσω μιας εύκολα προσβάσιμης ευρωπαϊκής πλατφόρμας/σημείου πρόσβασης.

Ο ΕΕΠΔ συνιστά να αξιοποιηθεί η ευκαιρία της αναθεώρησης των διατάξεων σχετικά με το σύστημα διασύνδεσης μητρώων επιχειρήσεων, προκειμένου να εξεταστούν προσεκτικά οι συστάσεις που διατυπώνονται στη γνωμοδότησή του σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση των οδηγιών 89/666/ΕΟΚ, 2005/56/ΕΚ και 2009/101/ΕΚ όσον αφορά τη διασύνδεση των κεντρικών και των εμπορικών μητρώων καθώς και των μητρώων εταιρειών. Επιπλέον, συνιστά να ληφθούν υπόψη οι συγκεκριμένες συστάσεις που διατυπώθηκαν στη γνωμοδότηση σχετικά με την πρόταση κανονισμού για τη δημιουργία ενιαίας ψηφιακής πύλης και την αρχή «μόνον άπαξ», προκειμένου να διασφαλιστεί η ασφάλεια δικαίου στο πλαίσιο της επεξεργασίας δεδομένων προσωπικού χαρακτήρα.

Ο ΕΕΠΔ προτείνει επίσης να προστεθεί παραπομπή στον νέο κανονισμό που θα αντικαταστήσει σύντομα τον κανονισμό (EK) αριθ. 45/2001 του Ευρωπαϊκού Κοινοβουλίου και του Συμβουλίου (1). Συνιστά επίσης να διασφαλιστεί ότι η πρόταση θα προσδιορίζει το πλαίσιο χρήσης του ηλεκτρονικού δικτύου για τις ροές δεδομένων και τις διαδικασίες διοικητικής συνεργασίας, προκειμένου να εξασφαλιστεί ότι η επεξεργασία των δεδομένων θα πραγματοποιείται επί σταθερής νομικής βάσης και ότι θα προβλέπονται επαρκείς εγγυήσεις προστασίας των δεδομένων, ιδίως σε σχέση με τα δεδομένα προσωπικού χαρακτήρα που αφορούν τον αποκλεισμό διευθυντών από την ανάληψη καθηκόντων.

Τέλος, ο ΕΕΠΔ συνιστά να προστεθεί παραπομπή στην απόφαση 2014/333/ΕΕ της Επιτροπής (2), στην οποία καθορίζονται τα καθήκοντα και οι αρμοδιότητες της Επιτροπής όσον αφορά την επεξεργασία δεδομένων στο πλαίσιο της πύλης ηλεκτρονικής δικαιοσύνης. Επιπροσθέτως, ζητεί να καταστεί σαφής ο διαχωρισμός καθηκόντων και αρμοδιοτήτων κάθε μέρους που εμπλέκεται στην επεξεργασία δεδομένων στο πλαίσιο της άσκησης και της από κοινού άσκησης αρμοδιοτήτων υπευθύνου επεξεργασίας.

1. ΕΙΣΑΓΩΓΗ ΚΑΙ ΠΛΑΙΣΙΟ

1. Επιτροπή ») εξέδωσε την πρόταση οδηγίας του Ευρωπαϊκού Κοινοβουλίου (« Κοινοβούλιο ») και του Συμβουλίου για την τροποποίηση της οδηγίας (ΕΕ) 2017/1132 όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου πρόταση »), σε συνδυασμό με την πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας (ΕΕ) 2017/1132 όσον αφορά τις διασυνοριακές μετατροπές, συγχωνεύσεις και διασπάσεις Στις 25 Απριλίου 2018, η Ευρωπαϊκή Επιτροπή («») εξέδωσε την πρόταση οδηγίας του Ευρωπαϊκού Κοινοβουλίου («») και του Συμβουλίου για την τροποποίηση της οδηγίας (ΕΕ) 2017/1132 όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου ( 3 ) («»), σε συνδυασμό με την πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας (ΕΕ) 2017/1132 όσον αφορά τις διασυνοριακές μετατροπές, συγχωνεύσεις και διασπάσεις ( 4 ) . Δεδομένου ότι η τελευταία προβλέπει εναρμονισμένους κανόνες στον τομέα των διασυνοριακών μετατροπών, συγχωνεύσεων και διασπάσεων εταιρειών, η γνωμοδότηση εστιάζεται στην πρόταση.

2. Η παρούσα γνωμοδότηση εκδίδεται σε συνέχεια διαβούλευσης της Επιτροπής και χωριστού αιτήματος του Κοινοβουλίου προς τον Ευρωπαίο Επόπτη Προστασίας Δεδομένων ( «ΕΕΠΔ» ), ως ανεξάρτητη εποπτική αρχή, να γνωμοδοτήσει σχετικά με την πρόταση. Ο ΕΕΠΔ ευχαριστεί διότι του ζητήθηκε να γνωμοδοτήσει όπως απαιτείται σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 και διότι στο προοίμιο της πρότασης περιλαμβάνεται μνεία στη γνωμοδότηση.

1.1. Στόχος της πρότασης

3. Η πρόταση βασίζεται στο άρθρο 50 παράγραφος 1 και στο άρθρο 50 παράγραφος 2 στοιχεία β), γ), στ) και ζ) της Συνθήκης για τη λειτουργία της Ευρωπαϊκής Ένωσης. Σκοπός της είναι: — να συμπληρώσει το τρέχον πλαίσιο της ΕΕ αντιμετωπίζοντας την έλλειψη κανόνων όσον αφορά την ηλεκτρονική καταχώριση εταιρειών, την υποβολή στοιχείων και τη δημοσίευση των καταχωρισμένων στοιχείων για εταιρείες και υποκαταστήματα σε ηλεκτρονική μορφή, ή την απόκλιση αυτών των κανόνων μεταξύ των κρατών μελών καθώς, σύμφωνα με την Επιτροπή, δημιουργούνται περιττά έξοδα και επιβαρύνσεις για τους επιχειρηματίες (5)· — να διασφαλιστεί ότι τα κράτη μέλη θα δώσουν τη δυνατότητα στις εταιρείες να επωφεληθούν από τη χρήση της ηλεκτρονικής ταυτοποίησης και των υπηρεσιών εμπιστοσύνης μέσω του κανονισμού Eidas (6)· — να προβλεφθεί πρόσθετη ανταλλαγή δεδομένων μεταξύ των εθνικών μητρώων επιχειρήσεων όσον αφορά τον αποκλεισμό διευθυντών από την ανάληψη καθηκόντων· — να διευρυνθεί η πρόσβαση σε δημοσιοποιημένα έγγραφα και στοιχεία εταιρειών σε εταιρείες πλην εκείνων που αναφέρονται στο παράρτημα II της οδηγίας (ΕΕ) 2017/1132 του Ευρωπαϊκού Κοινοβουλίου και του Συμβουλίου (7)· — να διασφαλιστεί σε όλα τα κράτη μέλη η δυνατότητα δωρεάν πρόσβασης σε κατάλογο εγγράφων και στοιχείων· — να θεσπιστεί η αρχή «μόνον άπαξ» στον τομέα του εταιρικού δικαίου ούτως ώστε να μην υποχρεούνται οι εταιρείες να παρέχουν τα ίδια στοιχεία δύο φορές σε διαφορετικές αρχές· — να προβλεφθεί η δυνατότητα της Επιτροπής να δημιουργήσει προαιρετικό σημείο πρόσβασης των θεσμικών οργάνων της ΕΕ στην πλατφόρμα.

1.2. Πλαίσιο της πρότασης

4. BRIS »), το οποίο διευκρινίστηκε περαιτέρω στον εκτελεστικό κανονισμό της Επιτροπής (ΕΕ) 2015/884 Η οδηγία (ΕΕ) 2017/1132, η οποία πρόκειται να τροποποιηθεί από την πρόταση, έχει κωδικοποιήσει διάφορες οδηγίες στον τομέα του εταιρικού δικαίου ( 8 ) , συμπεριλαμβανομένων της οδηγίας 2012/17/ΕΕ του Ευρωπαϊκού Κοινοβουλίου και του Συμβουλίου ( 9 ) . Με την οδηγία 2012/17 θεσπίστηκε το σύστημα διασύνδεσης μητρώων επιχειρήσεων («»), το οποίο διευκρινίστηκε περαιτέρω στον εκτελεστικό κανονισμό της Επιτροπής (ΕΕ) 2015/884 ( 10 ) . Το BRIS είναι σε λειτουργία από τις 8 Ιουνίου 2017. Σύμφωνα με τον δικτυακό τόπο της Επιτροπής, σε αυτό συμμετέχουν 31 χώρες (τα κράτη μέλη της ΕΕ και οι χώρες του Ευρωπαϊκού Οικονομικού Χώρου). Το BRIS συνδέει τα εθνικά μητρώα επιχειρήσεων σε μια «ευρωπαϊκή κεντρική πλατφόρμα» και παρέχει ένα ενιαίο σημείο πρόσβασης μέσω της ευρωπαϊκής πύλης ηλεκτρονικής δικαιοσύνης, όπου οι πολίτες, οι επιχειρήσεις και οι δημόσιες διοικήσεις μπορούν να αναζητούν πληροφορίες για εταιρείες και τα υποκαταστήματά τους που έχουν συσταθεί σε άλλα κράτη μέλη. Η υπηρεσία eDelivery (ένα από τα δομικά στοιχεία του μηχανισμού «Συνδέοντας την Ευρώπη» της Ευρωπαϊκής Επιτροπής) ( 11 ) δίνει τη δυνατότητα στα συστήματα μητρώων επιχειρήσεων των κρατών μελών να ανταλλάσσουν μηνύματα με ασφάλεια. Οι χρήστες του BRIS μπορούν επίσης να επωφεληθούν από το σύστημα σύνδεσης στην υπηρεσία, καθώς η πύλη ηλεκτρονικής δικαιοσύνης χρησιμοποιεί την υπηρεσία eDelivery του μηχανισμού «Συνδέοντας την Ευρώπη».

5. Ωστόσο, σύμφωνα με την εκτίμηση επιπτώσεων που συνοδεύει την πρόταση, το τοπίο στην ΕΕ όσον αφορά τη διαθεσιμότητα διαδικτυακών εργαλείων για εταιρείες στις επαφές τους με τις δημόσιες αρχές στον τομέα του εταιρικού δικαίου χαρακτηρίζεται από ιδιαίτερη ανομοιογένεια. Κάθε κράτος μέλος παρέχει υπηρεσίες ηλεκτρονικής διακυβέρνησης σε διαφορετικό βαθμό. Επί του παρόντος, το εταιρικό δίκαιο της ΕΕ περιλαμβάνει ορισμένα στοιχεία ψηφιοποίησης, όπως είναι η υποχρέωση των κρατών μελών να διαθέτουν στο διαδίκτυο πληροφορίες σχετικά με τις κεφαλαιουχικές εταιρείες. Ωστόσο, αυτές οι απαιτήσεις είναι περιορισμένες και χαρακτηρίζονται από έλλειψη ακρίβειας, γεγονός που οδηγεί σε ιδιαίτερα ανομοιογενή εφαρμογή σε εθνικό επίπεδο. Επιπροσθέτως, ορισμένες ψηφιακές διαδικασίες δεν καλύπτονται καθόλου από το δίκαιο της ΕΕ και σήμερα μόνο 17 κράτη μέλη προβλέπουν διαδικασία που διασφαλίζει την πλήρως ηλεκτρονική καταχώριση των εταιρειών. Η κατάσταση είναι παρόμοια όσον αφορά την ηλεκτρονική καταχώριση των υποκαταστημάτων ( 12 )

1.3. Συνέργειες με άλλες πρωτοβουλίες

6. Στην αιτιολογική έκθεση της πρότασης, επισημαίνεται ότι η παροχή περισσότερο συγκεκριμένων, ουσιωδών κανόνων σχετικά με τις διαδικασίες για τη σύσταση και την καταχώριση κεφαλαιουχικών εταιρειών και υποκαταστημάτων θα συμπλήρωνε την πρόταση κανονισμού της Επιτροπής για τη δημιουργία ενιαίας ψηφιακής πύλης ( 13 ) , η οποία καλύπτει τη γενική εγγραφή της επιχειρηματικής δραστηριότητας με ηλεκτρονικά μέσα εκτός από τη σύσταση κεφαλαιουχικής εταιρείας. Η θέσπιση της «αρχής μόνον άπαξ» στον τομέα του εταιρικού δικαίου, σύμφωνα με την οποία οι εταιρείες δεν θα πρέπει να υποχρεούνται να παρέχουν τις ίδιες πληροφορίες δύο φορές σε διαφορετικές αρχές, εναρμονίζεται επίσης με το σχέδιο δράσης για την ηλεκτρονική διακυβέρνηση 2016-2020, το οποίο στηρίζει τις ευρείες προσπάθειες της ΕΕ για μείωση του διοικητικού φόρτου που βαρύνει τους πολίτες και τις επιχειρήσεις ( 14 )

3. ΣΥΜΠΕΡΑΣΜΑ

Επομένως, ο ΕΕΠΔ συνιστά:

— να αξιοποιηθεί η ευκαιρία της αναθεώρησης της οδηγίας (ΕΕ) 2017/1132 σχετικά με το BRIS, προκειμένου να εξεταστούν προσεκτικά οι συστάσεις που διατύπωσε ο ΕΕΠΔ στην προηγούμενη γνωμοδότησή του το 2011·

— να ληφθούν υπόψη οι συγκεκριμένες συστάσεις που διατυπώθηκαν στην προηγούμενη γνωμοδότησή του σχετικά με την πρόταση κανονισμού για τη δημιουργία ενιαίας ψηφιακής πύλης και την αρχή «μόνον άπαξ»·

— να προστεθεί παραπομπή στον νέο κανονισμό που θα αντικαταστήσει σύντομα τον κανονισμό (ΕΚ) αριθ. 45/2001·

— να διασφαλιστεί ότι η πρόταση θα προσδιορίζει το πλαίσιο χρήσης του ηλεκτρονικού δικτύου για τις ροές δεδομένων και τις διαδικασίες διοικητικής συνεργασίας, προκειμένου να εξασφαλιστεί ότι i) οποιαδήποτε ανταλλαγή δεδομένων ή άλλη επεξεργασία δεδομένων μέσω του ηλεκτρονικού δικτύου (π.χ. δημοσιοποίηση δεδομένων προσωπικού χαρακτήρα μέσω της κοινής πλατφόρμας/σημείου πρόσβασης) θα πραγματοποιείται επί σταθερής νομικής βάσης και ii) ότι θα προβλέπονται επαρκείς εγγυήσεις προστασίας των δεδομένων, ιδίως σε σχέση με τα δεδομένα προσωπικού χαρακτήρα που αφορούν τον αποκλεισμό των διευθυντών από την ανάληψη καθηκόντων·

— να προστεθεί παραπομπή στην απόφαση 2014/333/ΕΕ της Επιτροπής, στην οποία καθορίζονται τα καθήκοντα και οι αρμοδιότητες της Επιτροπής όσον αφορά την επεξεργασία δεδομένων στο πλαίσιο της πύλης ηλεκτρονικής δικαιοσύνης·

— να καταστεί σαφής ο διαχωρισμός καθηκόντων και αρμοδιοτήτων κάθε μέρους που εμπλέκεται στην επεξεργασία δεδομένων στο πλαίσιο της άσκησης και της από κοινού άσκησης αρμοδιοτήτων υπευθύνου επεξεργασίας.

Βρυξέλλες, 26 Ιουλίου 2018. Giovanni BUTTARELLI Ευρωπαίος Επόπτης Προστασίας Δεδομένων

(1) Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

(2) Απόφαση 2014/333/ΕΕ της Επιτροπής, της 5ης Ιουνίου 2014, για την προστασία δεδομένων προσωπικού χαρακτήρα στη διαδικτυακή πύλη ευρωπαϊκής ηλεκτρονικής δικαιοσύνης (ΕΕ L 167 της 6.6.2014, σ. 57).

(3) COM(2018) 239 final, 2018/0113 (COD).

(4) COM(2018) 241 final, 2018/0114 (COD).

(5) Αιτιολογική έκθεση της πρότασης, σελίδες 4 και 5.

(6) Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73). Ο εν λόγω κανονισμός θεσπίζει κοινά πρότυπα για την αμοιβαία αναγνώριση των μέσων ηλεκτρονικής ταυτοποίησης, τα οποία αποσκοπούν στη διασυνοριακή επαλήθευση της ταυτότητας των επιγραμμικών υπηρεσιών που παρέχονται από φορέα του δημοσίου τομέα ευρισκόμενο σε κράτος μέλος. Βλέπε γνωμοδότηση 2013/C 28/04 του ΕΕΠΔ σχετικά με την πρόταση της Επιτροπής για κανονισμό του Ευρωπαϊκού Κοινοβουλίου και του Συμβουλίου σχετικά με την εμπιστοσύνη στις ηλεκτρονικές συναλλαγές εντός της εσωτερικής αγοράς (κανονισμός για τις ηλεκτρονικές υπηρεσίες εμπιστοσύνης) https://edps.europa.eu/sites/edp/files/publication/12-09-27_electronic_trust_services_el_0.pdf και τη σύνοψή της (ΕΕ C 28 της 30.1.2013, σ. 6).

(7) Οδηγία (ΕΕ) 2017/1132 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, σχετικά με ορισμένες πτυχές του εταιρικού δίκαιου (ΕΕ L 169 της 30.6.2017, σ. 46).

(8) Καταργεί τις οδηγίες 82/891/ΕΟΚ και 89/666/ΕΟΚ του Συμβουλίου και τις οδηγίες 2005/56/ΕΚ, 2009/101/ΕΚ, 2011/35/ΕΕ και 2012/30/ΕΕ του Ευρωπαϊκού Κοινοβουλίου και του Συμβουλίου.

(9) Οδηγία 2012/17/ΕΕ του Ευρωπαϊκού Κοινοβουλίου και του Συμβουλίου, της 13ης Ιουνίου 2012, για την τροποποίηση της οδηγίας 89/666/ΕΟΚ του Συμβουλίου, και των οδηγιών 2005/56/ΕΚ και 2009/101/ΕΚ του Ευρωπαϊκού Κοινοβουλίου και του Συμβουλίου όσον αφορά τη διασύνδεση των κεντρικών και των εμπορικών μητρώων καθώς και των μητρώων εταιρειών (ΕΕ L 156 της 16.6.2012, σ. 1).

(10) Εκτελεστικός κανονισμός (ΕΕ) 2015/884 της Επιτροπής, της 8ης Ιουνίου 2015, για τη θέσπιση των τεχνικών προδιαγραφών και διαδικασιών που απαιτούνται για το σύστημα διασύνδεσης των μητρώων, το οποίο δημιουργήθηκε με την οδηγία 2009/101/ΕΚ του Ευρωπαϊκού Κοινοβουλίου και του Συμβουλίου (ΕΕ L 144 της 10.6.2015, σ. 1).

(11) Η υπηρεσία eDelivery καθορίζει τις τεχνικές προδιαγραφές που μπορούν να χρησιμοποιούνται σε οποιονδήποτε τομέα πολιτικής της ΕΕ (δικαιοσύνη, δημόσιες συμβάσεις, προστασία των καταναλωτών κ.λπ.) καθιστώντας δυνατή την ασφαλή και αξιόπιστη ανταλλαγή εγγράφων και δεδομένων (δομημένων, μη δομημένων ή/και δυαδικών), τόσο διασυνοριακά όσο και μεταξύ τομέων. Ως αποτέλεσμα, οργανισμοί οι οποίοι έχουν αναπτύξει συστήματα ΤΠ ανεξάρτητα ο ένας από τον άλλο μπορούν να αρχίσουν να επικοινωνούν μεταξύ τους με ασφάλεια αμέσως μόλις συνδεθούν σε κόμβο eDelivery. Βλέπε τον δικτυακό τόπο της Επιτροπής:

https://ec.europa.eu/cefdigital/wiki/display/CEFDIGITAL/2017/06/19/BRIS+Now+Live+on+the+European+e-Justice+Portal

https://ec.europa.eu/cefdigital/wiki/display/CEFDIGITAL/What+is+eDelivery+-+Overview

(12) Έγγραφο εργασίας των υπηρεσιών της Επιτροπής - Εκτίμηση επιπτώσεων, SWD(2018) 141 final, 1.4.1. Driver: What causes the problem?, σ. 13 και επ.

(13) Πρόταση κανονισμού του Ευρωπαϊκού Κοινοβουλίου και του Συμβουλίου για τη δημιουργία ενιαίας ψηφιακής πύλης με σκοπό την παροχή πληροφοριών, διαδικασιών και υπηρεσιών υποστήριξης και επίλυσης προβλημάτων, και για την τροποποίηση του κανονισμού (ΕΕ) αριθ. 1024/2012, COM(2017) 256 final, 2017/0086 (COD). Βλέπε γνωμοδότηση 8/2017 του ΕΕΠΔ σχετικά με την πρόταση για την ενιαία ψηφιακή πύλη και την αρχή «μόνον άπαξ»: https://edps.europa.eu/sites/edp/files/publication/17-08-01_sdg_opinion_ex_summ_el.pdf

(14) Αιτιολογική έκθεση της πρότασης, σελίδα 6.